STA บวกกว่า 3 % รับผลดีราคายางพาราปรับตัวขึ้น
STA บวกกว่า 3 % รับผลดีราคายางพาราปรับตัวขึ้น ล่าสุด ณ เวลา 10.53 น. ราคาอยู่ที่ 19.70 บาท บวก 0.70 บาท หรือ 3.68% สูงสุดที่ 19.80 บาท ต่ำสุดที่ 19.50 บาท มูลค่าซื้อขายที่ 347.86 ล้านบาท
5 เม.ย. 2560

ผู้สื่อข่าวรายงานว่าราคาหุ้น บริษัท ศรีตรังแอโกรอินดัสทรี จำกัด (มหาชน) หรือ STA ล่าสุด ณ เวลา 10.53 น. ราคาอยู่ที่ 19.70 บาท บวก 0.70 บาท หรือ 3.68% สูงสุดที่ 19.80 บาท ต่ำสุดที่ 19.50 บาท มูลค่าซื้อขายที่ 347.86 ล้านบาท  ขณะที่ดัชนีตลาดหุ้นโดยรวมลบ 0.04%

โดยราคาหุ้น STA ปรับตัวขึ้นแรง คาดว่าได้รับผลบวกจากราคายางพาราที่ปรับตัวขึ้น โดยเช้านี้ราคายางพาราในตลาดญี่ปุ่น (TOCOM) ปรับตัวขึ้น 4% ซึ่งคงจะเป็นการขึ้นตามราคาน้ำมัน ผลักดันให้ราคาสินค้าโภคภัณฑ์อื่นปรับขึ้นตามกันมาด้วย
ด้าน บล.โนมูระพัฒนสิน ระบุในบทวิเคราะห์ คาดกำไรในปี 60 ของ บริษัท (ราคาเหมาะสม CONSENSUS 25.05 บาท) จะ Turnaround แรงจากขาดทุนเป็นกำไรกว่า 1.7 พันลบ. จากภาวะอุตสาหกรรมที่ยังเป็นภาพของ Supply ที่มีจำกัด หนุนราคายางและปริมาณขายยังปรับเพิ่มขึ้น นอกจากนี้ ยังเริ่มรับรู้กำไรธุรกิจถุงมือแพทย์ (เพิ่มสัดส่วนจาก 40% เป็น 90%) (ธุรกิจปลายน้ำ) ราคาหลังปรับฐานแรง ขณะที่ผลการดำเนินงานยังเป็นภาพของการฟื้นตัว ถือเป็นจุดเข้าซื้อที่ดี โดยซื้อขาย ณ ระดับ PER 20 เท่า (+1 SD) ยังเหมาะสม เมื่อเทียบกับ Cycle ที่เป็นขาขึ้นรอบใหม่